भारतीय समाज में दाम्पत्य जीवन जन्म-जन्मातर का संबन्ध है। यह एक दिन में खत्म होने वाला संबन्ध नहीं है। इस संबन्ध में कभी-कभी पति-पत्नी के बीच छोटी-मोटी बातों को लेकर झगडा होना स्वाभाविक है। इन झगडों के कारण क्या है, इसे जानकर आपस में समझदारी से सुलझाना है। इसका उल्लेख गुप्तजी ने अपने उपन्यास सती मैया का चौरा में मन्ने के माध्यम से किया है। मन्ने अपनी पत्नी महशर से कहता है *और सच पूछो तो मुहब्बत नाम ही समझदारी का है, एक दूसरे के जज़्बों की समझ के बिना मुहब्बत खुद एक तकलीफ देह चीज़ साबित हो सकती है*४। इस प्रकार का एक संदर्भ गुप्तजी के नौजवान उपन्यास में भी देखने को मिलता है। भरत अपने माता-पिता के दाम्पत्य जीवन के संबन्ध में कहता है *इस तरह पिताजी और माताजी का अपना-अपना जीने का अलग-अलग ढंग था। ऊपर से लगता था कि उनके बीच कहीं भी कोई सामंजस्य नहीं था। मुझे लगता था कि इन्हें एक दूसरे की बडी ही गहरी समझ है और उनके बीच जो आपसी संबन्ध बना हुआ है, उसका आधार उनकी यह समझी ही है*५।